અમદાવાદ: અમદાવાદ મ્યુનિ. કોર્પોરેશન દ્વારા દૈનિક ૧૦૦૦ મેટ્રિક ટન ઘનકચરાને પ્રોસેસ કરવાની કામગીરી વર્ષ ૨૦૧૩માં આપી હતી. આ માટે પ્રોજેક્ટ સ્થાપવા ૧૩ એકર જમીન પણ એ ટુ ઝેડ ઇન્ફ્રાસ્ટ્રકચર લિ.ને મ્યુનિ. કોર્પોરેશને આપી હતી. પ્રોજેકટ સમયમર્યાદામાં શરૂ ન થતાં મ્યુનિ. કોર્પોરેશને રૂ. ૧.૫૦ કરોડની બેન્ક ગેરંટી જપ્ત કરવા, જમીનનો કબજો પરત લેવા, લીકવિડેટેડ ડેમેજિસનાં રૂ. ૫૭ લાખ વસૂલ કરવા અને કંપનીને બ્લેક લિસ્ટ કરવાની દરખાસ્ત સ્ટેન્ડિંગ કમિટીમાં રજૂ થઇ છે. જે અંગે આવતીકાલે મળનારી સ્ટેન્ડિંગ કમિટીની બેઠકમાં નિર્ણય લેવાશે.